Diari Oficial de la Generalitat Valenciana


Sumari del DOGV 8183, del 04-12-2017 (2017/9870)

RESOLUCIÓ de 31 d'octubre de 2017, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, d'adhesió al contingut de la modificació del Pacte d'Acció Sindical de la Mesa Sectorial de Funció Pública, de 4 de juliol de 2017. Codi 80000062011986.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9870


Data del document
:   31-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * personal contractat
    * conveni col·lectiu

RESOLUCIÓ de 31 d'octubre de 2017, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, d'adhesió al contingut de la modificació del Pacte d'Acció Sindical de la Mesa Sectorial de Funció Pública, de 4 de juliol de 2017. Codi 80000062011986. [2017/9870]  
Vist el text de l'Acord de la Comissió d'Interpretació, Vigilància i Estudi del II Conveni col·lectiu per al personal laboral al servei de l'Administració autonòmica, d'adhesió al contingut de la modificació del Pacte d'Acció Sindical de la Mesa Sectorial de Funció Pública, de 4 de juliol de 2017, subscrit per les representacions de l'Administració del Consell de la Generalitat i de les organitzacions sindicals UGT-PV i CCOO-PV, com a integrants de la CIVE, i CSIF, per tindre la condició de representativa en l'àmbit del personal laboral de l'Administració de la Generalitat, i de conformitat amb el que disposa l'article 90, apartats 2 i 3, del Reial decret legislatiu 1/1995, de 24 de març, text refós de la Llei de l'Estatut dels Treballadors, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Àrea de Relacions Laborals i Seguretat Laboral, d'acord amb les competències transferides segons el Reial decret 4105/82, de 29 de desembre, el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 4.3 de l'Ordre 37/2010, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 31 d'octubre de 2017.- El subdirector general de Relacions Laborals: Juan Ignacio Soler Tormo.  
  
  
Acord de la Comissió d'Interpretació, Vigilància i Estudi del II Conveni col·lectiu per al personal laboral al servei de l'Administració autonòmica, sobre la modificació del Pacte d'Acció Sindical en l'àmbit de l'Administració de la Generalitat.  
  
Reunides a València, a 4 de juliol de 2017, en l'àmbit de la Comissió d'Interpretació, Vigilància i Estudi del II Conveni col·lectiu (CIVE), les representacions de l'Administració del Consell de la Generalitat i de les organitzacions sindicals Unió General de Treballadors del P.V. (UGT-PV) i Comissions Obreres del P.V. (CCOO-PV), com a integrants de la CIVE, i la Central Sindical Independent i de Funcionaris (CSI·F), per ostentar la condició de representativa en l'àmbit del personal laboral de l'Administració de la Generalitat, de conformitat amb allò que disposa l'article 7.2 de la Llei orgànica 11/1985, de 2 d'agost, de Llibertat Sindical,  
  
MANIFESTEN  
  
El 4 de gener de 2013, la CIVE es va adherir al Pacte d'Acció Sindical, aconseguit per la Mesa Sectorial de Funció Pública, que va ser publicat en el DOCV número 7002, de 12 d'abril de 2013, per a la seua aplicació al personal laboral regit pel vigent conveni col·lectiu.  
Els processos d'adaptació del règim jurídic del personal laboral als llocs de naturalesa funcionarial previstos, podran afectar la borsa d'hores sindicals, ja que la representació unitària podrà patir variacions al modificar-se la relació jurídica del personal representant unitari. Per això, sense perjuí de la modificació que corresponga de les persones representants del personal laboral, en l'Oficina Pública de Registre d'Actes d'Eleccions (OPRAE), es considera necessari garantir el total d'hores de les corresponents borses per a l'acumulació de crèdit horari regulades en el pacte d'Acció Sindical de 4 de gener de 2013.  
  
De conformitat amb el que estableix l'article 38.8 del Reial decret legislatiu 5/2015, de 30 d'octubre, pel qual s'aprova el text refós de l'Estatut Bàsic de l'Empleat Públic, així com l'article 83.3 del Reial decret legislatiu 1/1995, de 24 de març, de l'Estatut dels Treballadors, i els articles 2 in fine i 4 del vigent conveni col·lectiu.  
  
Vista la modificació del Pacte d'Acció Sindical en l'àmbit de l'Administració de la Generalitat, aconseguit en la Mesa Sectorial de Funció Pública, en el dia de hui les representacions sota firmants  
  
  
ACORDEN  
  
1. L'adhesió al contingut de la modificació de l'epígraf III, Cessions i acumulacions de crèdits horaris, apartat 2, del Pacte d'Acció Sindical en l'àmbit de l'Administració de la Generalitat, aconseguit en la Mesa Sectorial de Funció Pública, el 4 de juliol de 2017, per a la seua aplicació al personal laboral regit pel vigent conveni col·lectiu.  
  
  
2. Garantia de la borsa d'hores sindicals afectades pels processos d'adaptació del règim jurídic del personal laboral en els llocs de naturalesa funcionarial  
Es garanteix el nombre total d'hores que cada organització sindical va obtindre en les eleccions sindicals 2014/2015, sense perjuí de la modificació, quan corresponga, de les persones representants del personal laboral en l'OPRAE.  
  
3. Publicitat  
El present acord, previs els tràmits pertinents, es publicarà en el Diari Oficial de la Generalitat Valenciana i produirà efecte des de l'entrada en vigor del Pacte de la Mesa Sectorial de Funció Pública d'aquesta mateixa data.  
  
Per l'Administració:  
La directora general de Funció Pública i presidenta de la CIVE: Eva Coscollá Grau.  
  
Per les organitzacions sindicals:  
UGT-PV: Francisco Chapa Nebreda  
CC.OO.PV: Vicente Soler Martínez  
CSI·F: Julio Tamayo Muñoz